PRIM'AWLA TAL-QORTI ĊIVILI LUCINDA FENECH (KI 068698M) VS FARRUGIA SLADDEN HILI (KI 407599M) Seduta ta' nhar il-Ħamis, 16 ta' Settembru 2021 Dan huwa digriet finali wara talba għall-ħlas ta' manteniment dovut mill- konvenut lill-attriċi, permezz ta' rikors ta' Lucinda Zammit Satariano preżentat fil- wieħed u għoxrin (21) ta' Ġunju 2021 ai termini tal-Artikoli 167 et seq tal- Kap 12 tal-Liġijiet ta' Malta; Permezz ta' rikors preżentat fil-wieħed u għoxrin (21) ta' Ġunju 2021, ir- rikorrenti Lucinda Zammit Satariano ikkonfermat bil-ġurament tagħha u talbet kif isegwi: a. Illi l-partijiet iżżewġu fir-Reġistru Pubbliku, Malta fl-24 t'Ottubru 2005 u fil-Knisja Parrokkjali ta' San Ġorġ, Gwardamanga, Tal-Pieta' fil-21 ta' Ġunju 2008; b. Illi miż-żwieġ tagħhom twieldu tlett itfal, u cioe Martina fid-29 t'Ottubru 2005, Saliba Hil fit-8 t'Ottubru 2010 u Amy fil-21 ta' Ġunju 2012; c. Illi ż-żwieġ ta' bejn il-kotendenti tkisser irrimedjabilment u l-ħajja konjugali ma baqgħetx aktar possibbli, u dan minħabba differenzi irrikonċiljabbli u raġunijiet oħrajn serji kontemplati fil-liġi; d. Illi l-kontendenti ġew debitament awtorizzati sabiex jidhru fuq att ta' separazzjoni bonarja permezz ta' digriet mogħti mill-Qorti Ċivili (Sezzjoni Familja) datat 16 ta' Marzu 2017; e. Illi l-kuntratt ta' separazzjoni bonarja ta' bejn il-partijiet ġie pubblikat min-Nutar Dottor Rachel Long fit-23 ta' Marzu 2017; Illi a tenur tal-klawsola 5(f) tal-imsemmi kuntratt il-konvenut obbliga ruħu illi jħallas lill-attriċi manteniment għall-imsemmija tliet minuri ta' mitejn u Ewro (€201) fil-ġimgħa, cioe sebgħa u sittin Ewro (€67) fil- ġimgħa għal kull minuri sakemm l-istess minuri jagħlqu l-eta' ta' tmintax-il sena jew f'każ li jibqgħu jistudjaw sakemm jagħlqu tlieta u għoxrin sena; g. Illi fil-perjodu ta' bejn is-27 ta' Frar 2017 sal-ġurnata tal-preżentata ta' dan ir-rikors maħluf, kien hemm mija u wieħed u erbgħin (141) ġimgħa meta l-konvenut ma ħallasx l-imsemmi manteniment ta' €201 fil- ġimgħa, filwaqt illi fil-ġimgħat l-oħra huwa ħallas jew €200, jew €150 h. Illi f'din il-kawża r-rikorrenti hija interessata biss li titlob mingħand il- konvenut il-manteniment għall-imsemmija mija u wieħed u erbgħin ġimgħa (141) meta l-konvenut ma ħallas l-ebda manteniment, ammontanti dan il-manteniment għal tmienja u għoxrin elf tliet mija u wieħed u erbgħin Ewro (€28,341), jiġifieri 141 x €201; Illi l-imsemmi ammont huwa dejn ċert, likwidu u li għalaq, u, fil-fehma tal-attriċi, jikkonkorru l-elementi preskritti mill-artikoli 167 sa 170 tal- Kap 12 tal-Liġijiet ta' Malta sabiex din il-kawża tiġi deċiża bid-dispensa tas-smiegħ, billi, sa fejn taf l-attriċi, l-intimat m'għandux eċċezzjonijiet x'jagħti kontra t-talba għall-ħlas tal-imsemmi ammont; Illi għalkemm il-konvenut ġie interpellat sabiex iħallas l-imsemmi ammont, huwa baqa' inadempjenti u ma ħallasx; k. Illi dawn il-fatti huma magħrufa lill-attriċi personalment; Illi għalhekk kellha ssir din il-kawża, illi permezz tagħha l-attriċi talbet lil din il-Qorti sabiex, prevja li jingħataw id-dikijarazzjonijiet u provvedimenti kollha opportuni: Tiddeċiedi din il-kawża bid-dispensa tas-smiegħ, a tenur tal- Artikoli 167 sa 170 tal-Kap 12 tal-Liġijiet ta' Malta; Tikkundanna lill-konvenut iħallas lilll-attriċi l-imsemmija somma ta' tmienja u għoxrin elf tliet mija u wieħed u erbgħin Ewro (€28,341) għall-mija u wieħed u erbgħin (141) ġimgħa meta huwa ma ħallas l-ebda manteniment lilll-attriċi kif fuq ingħad; Bl-ispejjeż u bl-imgħaxijiet legali, liema imgħaxijiet għandhom jiġu kkalkolati mid-data ta' kull ġimgħa meta suppost sar il-ħlas, kontra l- konvenut li minn issa stess huwa nġunt in subizzjoni. B'riserva għal kull azzjoni spettanti lill-attriċi għall-ħlas ta' kull bilanċ ieħor dovut lilha mill-konvenut in linea ta' manteniment għall-perjodu mis-27 ta' Frar 2017 sal-ġurnata tal-preżentata ta' dan ir-rikors maħluf; Rat ir-rikors ġuramentat u d-dikjarazzjoni tal-fatti ta' Lucinda Zammit Satariano preżentati fil-wieħed u għoxrin (21) ta' Ġunju 2021; Rat id-dokumentazzjoni kollha annessa mal-istess rikors, u cioe l-kuntratt ta' separazzjoni tal-partijiet datat tlieta u għoxrin (23) ta' Marzu 2017 pubblikat fl-atti tan-Nutar Dottor Rachel Long (Dok A), u l-prospett illi fih ġew indikati l-mija u wieħed u erbgħin (141) ġimgħa illi fihom il-konvenut ma ħallas l-ebda manteniment (Dok B); Reġgħet rat id-digriet ta' din il-Qorti stess tal-erbgħa u għoxrin (24) ta' Ġunju 2021 illi permezz tiegħu din il-kawża ġiet appuntata għas-seduta tal- Ħamis, 15 ta' Lulju 2021, u r-rikorrent ġie ordnat sabiex jidher f'dik il- ġurnata u jwieġeb għat-talba tal-attriċi. Il-Qorti ddikjarat illi, fin-nuqqas, hija kienet sejra tgħaddi biex tiddeċiedi minnufih il-kawża billi tilqa' t-talbiet tal- attriċi; Rat il-verbal tas-seduta tal-15 ta' Lulju 2021, fejn ġie dikjarat illi meta ssejħet il-kawża dehret biss l-attriċi assistita mill-Av Dr Pierre Stellini. konvenut naqas milli jidher għal din is-seduta. Ġie indikat ukoll fl-istess verbal illi l-konvenut ġie notifikat fl-1 ta' Lulju 2021, u, peress illi l-perjodu ta' ħmistax-il ġurnata ai termini tal-Artikolu 169 tal-Kap 12 kien għadu m'għaddhiex, din il-Qorti ddiferiet il-kawża għall-kontinwazzjoni għal-lum, il-Ħamis 16 ta' Settembru 2021; Rat il-verbal tas-seduta tal-lum, il-Ħamis 16 ta' Settembru 2021, fejn ġie dikjarat illi, għalkemm debitament notifikat bir-rikors ġuramentat, bid- dikjarazzjoni maħlufa u bid-dokumenti esebiti ai termini tal-Artikoli 168, 169 u 169A tal-Kap 12, il-konvenut baqa' kontumaċi; Rat l-Artikolu 170(1) tal-Kap 12; Tagħmel is-segwenti konsiderazzjonijiet: Konsiderazzjonijiet Legali Fl-ewwel lok, in konsiderazzjoni tan-nuqqas ta' kontestazzjoni da parti tal- konvenut sabiex il-kawża tinstema' bid-dispensa tas-smiegħ, il-Qorti tqis illi l-ewwel talba tar-rikorrenti għandha tintlaqa'; Fit-tieni lok, il-Qorti tqis illi jista' jitqies sodisfaċentement pruvat il-fatt illi l- konvenut kien obbliga ruħu, permezz tal-kuntratt ta' separazzjoni datat 23 ta' Marzu 2017 (Dok A anness mar-rikors ġuramentat), illi jħallas lir- rikorrenti manteniment għall-minuri fl-ammont ta' mitejn u Ewro (€201) fix- Il-Qorti tqis ukoll illi jista' jitqies sodisfaċentement pruvat il-fatt illi l-konvenut naqas milli jħallas lill-attriċi l-istess ammont għal mija u wieħed u erbgħin (141) ġimgħa, u dan skont dak indikat u konfermat bil-ġurament mill-attriċi f'Dok B, liema fatt ma ġiex kontestat mill-konvenut minkejja illi ngħata minn din il-Qorti l-possibilta' kollha mogħtija lilu mil-liġi sabiex jagħmel dan; In vista ta' dak kollu suespost, din il-Qorti tikkonkludi illi t-talba tar-rikorrenti għall-ħlas t'arretrati ta' manteniment kif likwidati hija ġustifikata stante illi tirriżulta pruvata; F'dak illi jirrigwarda t-talba tal-attriċi għall-ħlas tal-imgħaxijiet legali, il-Qorti tinnota illi l-Artikolu 1141 tal-Kap 16 tal-Liġijiet ta' Malta jistabbilixxi illi: (1) Jekk l-obbligazzjoni tkun ta' xorta kummerċjali jew jekk il- liġi tkun tiddisponi li l-imgħaxijiet għandhom jibdew jgħaddu ipso jure, l-imgħaxijiet għandhom igħaddu minn dak in-nhar li l-obbligazzjoni kellha tiġi esegwita. (2) F'kull każ ieħor, l-imgħaxijiet għandhom jgħaddu minn dak in-nhar illi ssir sejħa għall-ħlas b'att ġudizzjarju, għalkemm fil-ftehim ikun ġie stabbilit żmien għall-esekuzzjoni tal- obbligazzjoni. Il-każ odjern si tratta dwar ħlas t'arretrati ta' manteniment, illi jinkwadra ruħu fis-sub-inċiż (2) suċitat. Peress illi ma nġabet l-ebda prova illi l- konvenut kien ġie interpellat permezz ta' xi ittra uffiċjali jew att ġudizzjarju ieħor sabiex iħallas il-manteniment minnu dovut qabel ma ġiet intavolata din il-kawża, il-Qorti hija tal-fehma illi l-imgħax legali għandu jibda jiddekorri mid-data tal-preżentata tar-rikors ġuramentat odjern, u cioe mill-wieħed u għoxrin (21) ta' Ġunju 2021, sad-data tal-effettiv pagament. Għal dawn il-motivi, il-Qorti taqta' u tiddeċiedi billi: Tilqa' l-ewwel talba attriċi, u, konsegwentement, Tilqa' t-tieni talba attriċi, u tikkundanna lill-konvenut iħallas lill-attriċi s-somma ta' tmienja u għoxrin elf, tliet mija u wieħed u erbgħin Ewro (€28,341), bl-imgħax mid-data tal-preżentata tal-kawża odjerna sal- ħlas effettiv. Bl-ispejjeż ta' din il-kawża jitħallsu kollha mill-konvenut. Onor Wirth Dr Audrey Cuschieri Mizzi LL.D. Deputat Reġistratur